Môžem dron ovládať mobilom?
Áno, v prípade väčšiny modelov sa s týmto variantom stretnete. Určite to oceníte, ak ovládač náhodou zabudnete doma alebo ho napríklad nebudete mať kvôli nedostatku miesta kam pribaliť. Ovládanie pomocou smartfónu však má svoje riziká. Telefóny totiž ponúkajú pripojenie cez Bluetooth alebo Wi-Fi, ktoré majú v porovnaní s klasickým ovládačom oveľa menší dosah. Hoci sa vám teda môže zdať mobilné ovládanie pohodlnejšie, rozhodne neodporúčame spoliehať sa výhradne len naň.
Ak kupujete dron pre dieťa alebo s lietaním práve začínate, zrejme sa vám nechce investovať hneď do najvybavenejšieho modelu. Lacné drony sú však väčšinou len hračkami pre deti alebo pre naozaj nenáročných užívateľov. Pokiaľ ale hľadáte spoľahlivejšie zariadenie vo vyššej alebo aspoň dostačujúcej kvalite, musíte si zaň skrátka priplatiť.